# Haile Selassie

### Izvor: Wikipedija

Haile Selassie 1963. u Washingtonu

Haile Selassie I. (23. srpnja 1892. - 27. kolovoza 1975.), posljednji etiopski car koji se smatra osnivačem rastafarijanske vjere.

Rođen je pod imenom Ras Tafari Mankonnen, a nakon krunidbe 2. studenog 1930. godine prozvan je Haile Selassie I., posljednji etiopski car. Uzima titulu "Kralja svih kraljeva", 225. potomka kralja Salomona.

Dana 2. studenog 1930. nasljeđuje prijestolje nakon smrti svog prethodnika, prastrica kralja Menelika II., te je ujedno i posljednji vladar Etiopije. On počinje provoditi važne agrarne reforme, političke i sudske reforme, te se brine za emancipaciju robova. Ustanovio je parlament i sudski sistem, no sve je zapravo bilo formalno jer je prava vlast ostala pri vladaru.

1935. uoči II. svjetskog rata Italija je izvršila invaziju Etiopije i Selassie je pokušavajući se suprotstaviti otišao u progonstvo u Englesku u svibnju 1936.

Tamo je pomogao Britancima isplanirati kampanju koja je dovela do oslobođenja Etiopije i njegovog povratka na vlast 1942.

Vrativši se na vlast počeo je obnavljati svoju ratom pogođenu domovinu. Najveća postignuća su mu agrarna reforma (1942. - 1944.), emancipacija robova (1942.), te uspostava parlamenta.

1955. izdaje reviziran Ustav, pokušavajući tako pomaknuti državu u 20. stoljeće. Parlament je dobio određene, no opet ograničene moći, te je narod osjećao da to nije dovoljno, te je Selassie 1960. nakon neuspjelog pokušaja svrgavanja s prijestolja obećao povećati napore ekonomskog razvoja i socijalne reforme.

Tokom 1960-ih Selassie je postao sve više zaokupiran vanjskim poslovima. 1963. je igrao glavnu ulogu u osnivanju Organizacije Afričkog Jedinstva, i u sporu između Somalije i Etiopije koji su se bili pretvorili u oružane sukobe. U ožujku 1964. dogovoreno je primirje. Početkom 1970. bio je posrednik u sporu između Senegala i Gvineje, Tanzanije i Ugande, te Južnog i Sjevernog Sudana.

Baveći se problemima drugih zemalja, ignorirao je probleme vlastite države: velika nejednakost u podjeli dobara, ruralna nerazvijenost, korupcija vlasti, rastuća inflacija, nezaposlenost i teška suša na sjeveru (1972. - 1975.). 1974. studenti, radnici i vojnici započeli su seriju štrajkova i demonstracija koje su kulminirale 12. rujna 1974. kada su oružane snage svrgnule Selassiea s prijestolja.

U ožujku 1975. monarhija je ukinuta, a Etiopija postaje republikom. 27. kolovoza 1975. Haile Selassie I. umire.

"Moramo postati članovi nove rase, koja će nadići sitničave predrasude, dugujući našu krajnju odanost ne nacijama, već našim bližnjima unutar ljudske zajednice." Haile Selassie I.

Dobavljeno iz "http://hr.wikipedia.org../../../h/a/i/Haile_Selassie_fb29.html"

Kategorije: Vladari | Biografije, Etiopija | Afrički političari

##### Views

- Članak
- Razgovor
- Trenutna inačica

##### Traži

##### Drugi jezici

- አማርኛ
- العربية
- Asturianu
- Български
- Bosanski
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Ido
- Italiano
- 日本語
- ქართული
- 한국어
- Latviešu
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Svenska
- Kiswahili
- 中文